ai4bharat/Pralekha huggingface dataset:
மனித வள மேம்பாட்டு அமைச்சகம்
கல்வி அனைவருக்கும் சமமாக கிடைப்பதை உறுதி செய்ய அரசு எடுத்த நடவடிக்கைகள் : மாநிலங்களவையில் மத்திய அமைச்சர் பதில்
கல்வி அனைவருக்கும் சமமாக கிடைப்பதை உறுதி செய்ய மத்திய அரசு பல நடவடிக்கைகளை எடுத்துள்ளதாக மாநிலங்களவையில் மத்திய கல்வி அமைச்சர் திரு தர்மேந்திர பிரதான் தெரிவித்தார்.
அவர் மாநிலங்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:
குழந்தைகளின் இலவச மற்றும் கட்டாய கல்வி உரிமை சட்டம் 2009 , 6 முதல் 14 வயது குழந்தைகளுக்கு அருகில் உள்ள பள்ளியில் இலவச மற்றும் கட்டாய கல்வியை, சம்பந்தப்பட்ட அரசுகள் வழங்குவதை உறுதி செய்கிறது. கொவிட் தொற்று காலத்தில், குழந்தைகளுக்கு தொலை தூரத்தில் இருந்து கல்வி கிடைப்பதற்கு, மத்திய கல்வி அமைச்சகம் பல நடவடிக்கைகளை எடுத்தது.
டிஜிட்டல்/ஆன்லைன், டி.வி மற்றும் ரேடியோ மூலம் குழந்தைகளுக்கு கல்வி கிடைக்க பிரதமரின் இ-வித்யா நடவடிக்கை தொடங்கப்பட்டது.
இதில் உள்ள அனைத்து விதமான டிஜிட்டல் முறைகளில், திக்ஷா, ஸ்வயம் , ஸ்வயம் பிரபா , தூர்தர்ஷனின் இதர சேனல்கள், அகில இந்திய ரேடியோ நெட்வொர்க்குகள் மூலம் கல்வியை பெறலாம். பலவிதமான முறைகள் மூலம் கல்வியை தொடர்ந்து வழங்குவதற்கான வசதிகளை செய்ய மாநிலங்கள் / யூனியன் பிரதேசங்களுக்கு பிரக்யதா வழிகாட்டுதல்கள் வழங்கப்பட்டன. இணையள இணைப்பு இல்லாதவர்களுக்கு டி.வி, ரேடியோ மூலம் கல்வி கற்பிக்கப்படுகிறது.
1 முதல் 12ம் வகுப்பு வரை படிக்கும் மாணவர்களின் கற்றலுக்கு தீர்வு காண மாற்று கல்வி அட்டவணை உருவாக்கப்பட்டது.
அதோடு, சமுதாய ரேடியோ, நோட்டு, புத்தகங்களை மாணவர்களின் வீடுகளுக்கு சென்று வழங்குதல், மாணவர்களின் வீட்டுக்கு ஆசிரியர்கள் செல்லுதல், சமுதாய வகுப்பறைகள், இலவச போன் எண்கள், எஸ்எம்எஸ் வேண்டுகோள் அடிப்படையிலான ஆடியோ பாடங்கள் போன்ற முறைகள் பயன்படுத்தப்பட்டன. மாணவர்களுக்கு கல்வி வழங்க மாநிலங்கள் மற்றும் யூனியன் பிரதேசங்கள் எடுத்த நடவடிக்கைகள் - இந்திய டிஜிட்டல் கல்வி அறிக்கை, ஜூன் 2020-ல் தெரிவிக்கப்பட்டுள்ளது. இது கீழ்கண்ட இணைப்பில் உள்ளது.
https://www.education.gov.in/sites/upload_files/mhrd/files/India_Report_Digital_Education_0.pdf.
தகவல் தொழில்நுட்ப அடிப்படையிலான கல்வியை ஊக்குவிக்க நடவடிக்கை:
சிக்ஷா வாணி மூலம் ரேடியோ, சமுதாய ரேடியா, சிபிஎஸ்இ பாடங்களின் ஆடியோ பதிவிறக்கம் போன்றவை விரிவாக பயன்படுத்தப்பட்டது.
பார்வையற்ற மற்றும் காதுகேளாத மாணவர்களுக்காக NIOS இணையளம் / யூ டியூப்-ல் சிறப்பு இ-பாடங்கள் மற்றும் சைகை மொழி பாடங்கள் உருவாக்கப்பட்டு வெளியிடப்பட்டன.
ஆன்லைன் கல்வியை ஊக்குவிக்க, யுஜிசி தேவையான ஒழுங்குமுறைகளை அறிவித்தது. இதன் மூலம் பல்கலைக்கழகங்கள் முழு அளவில் ஆன்லைன் மூலம் பாடங்களை நடத்தின.
மாணவர்களுக்கு தரமான கல்வியை உறுதி செய்ய ஸ்வயம், ஸ்வயம் பிரபா, தேசிய டிஜிட்டல் நூலகம் , மெய்நிகர் ஆய்வுக் கூடம், இ-யந்த்ரா, தொழில்நுட்பத்துக்கான தேசிய கல்வி கூட்டணி, கல்விக்கான திறந்தவெளி மென்பொருள் போன்ற பலவிதமான டிஜிட்டல் நடவடிக்கைகளையும் மத்திய கல்வி அமைச்சகம் மேற்கொண்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737692
https://pib.gov.in/PressReleasePage.aspx?PRID=1737693
----
(Visitor Counter : 924
சிறப்பு சேவைகள் மற்றும் கட்டுரைகள்
ரூ.1.75 கோடி மதிப்புள்ள 3.46 கிலோ தங்கம் சென்னை விமான நிலையத்தில் பறிமுதல்
சென்னை விமான நிலையத்தில் ரூ.1.75 கோடி மதிப்புள்ள 3.46 கிலோ தங்கம், சிகரெட்டுகள், பயன்படுத்திய லேப்டாப் ஆகியவற்றை சுங்க அதிகாரிகள் பறிமுதல் செய்தனர்.
உளவுத் தகவல் அடிப்படையில், துபாயில் இருந்து எமிரேட்ஸ் விமானம் மூலம் சென்னை வந்த கடலூரைச் சேர்ந்த சையத் முஸ்தபா, அசாருதீன், அஜ்மல் கான், சையது முகமது, சுல்தான் சலாஹூதீன் ஆகிய 5 பேரிடம் சுங்க அதிகாரிகள் சோதனை நடத்தினர்.
இவர்கள் 18 தங்க பசை பொட்டலங்களை அவர்கள் தங்களது உடலில் மறைத்து வைத்திருந்தனர். 3.66 கிலோ தங்க பசையிலிருந்து 3.26 கிலோ தங்கம் பிரித்தெடுக்கப்பட்டது. இவற்றின் மதிப்பு 1.65 கோடி.
மேலும் இவர்கள் 204 கிராம் எடையில், 6 தங்க துண்டுகளை, தங்கள் பேண்ட் பாக்கெட்டில் மறைத்து வைத்திருந்தனர். இவற்றின் மதிப்பு 10.3 லட்சம்.
பறிமுதல் செய்யப்பட்ட மொத்த தங்கத்தின் எடை 3.46 கிலோ. இவற்றின் மதிப்பு 1.75 கோடி. இவர்கள் கொண்டு வந்த பைகளை சோதனை செய்த போது, அதில் 75, குடாங் கரம் சிகரெட் பாக்கெட்டுகள், 14 பயன்படுத்தப்பட்ட லேப்டாப்கள் இருந்தன. இவற்றின் மதிப்பு ரூ.2.5 லட்சம்.
இந்த பொருட்களை சட்டவிரோதமாக கடத்தி வந்த 5 பேரும் கைது செய்யப்பட்டதாக, சென்னை சர்வதேச விமானநிலைய சுங்க ஆணையர் வெளியிட்ட செய்தி குறிப்பில் தெரிவித்துள்ளார்.
சுற்றுச்சூழல் மற்றும் வனத்துறை அமைச்சகம்
சர்வதேசப் புலிகள் கூட்டணி
ஏழு பெரிய பூனை இனங்கள் எனப்படும் புலி, சிங்கம், சிறுத்தை, பனிச்சிறுத்தை, சீட்டா, ஜாகுவார், பூமா ஆகியவற்றின் பாதுகாப்புக்காக சர்வதேசப் புலிகள் கூட்டணியை கர்நாடகாவின் மைசூருவின் புலிகள் திட்டத்தின் 50 ஆண்டுகளை நினைவுகூரும் நிகழ்வில், 2023 ஏப்ரல் 9 அன்று பிரதமர் தொடங்கிவைத்தார். இந்த இனங்களை பாதுகாக்க 97 நாடுகளை அணுகுவது இந்தக்கூட்டணியின் நோக்கமாகும்.
புலிகள் பாதுகாப்பில் உலகளாவிய நிலைமை குறித்த அமைச்சர்கள் நிலையிலான அமர்வுக்கு தலைமை தாங்கிய மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ், இந்தக்கூட்டணி புலிகள் பாதுகாப்பு குறித்த உலகளாவிய முயற்சிகள் மற்றும் பங்களிப்புகளை வலுப்படுத்தும் என்றார்.
புலிகள் பாதுகாப்பில் இந்தியாவின் தலைமைத்துவத்தை பல நாடுகள் பாராட்டியிருப்பதாக அமைச்சர் குறிப்பிட்டார். பூடான், வங்கதேசம், கம்போடியா, கென்யா, நேபாளம், எத்தியோப்பியா, சுரினாம், அர்மீனியா, தான்சானியா, நைஜீரியா, வியட்நாம், தாய்லாந்து உள்ளிட்ட நாடுகள் பாராட்டி செய்திகள் அனுப்பியிருப்பதாக திரு பூபேந்திர யாதவ் தெரிவித்தார்.
பிரதமர் அலுவலகம்
தேர்வு குறித்த விவாதத்தின் மீது ஆர்வம் மிகுந்திருப்பதைப் பிரதமர் பாராட்டியுள்ளார்
இந்த ஆண்டின் தேர்வு குறித்த விவாதத்திற்குத் தங்களின் மதிப்புமிகு கருத்துக்களைப் பகிர்ந்து கொண்டுள்ள லட்சக்கணக்கான மக்களின் ஆர்வமிகுதிக்குப் பிரதமர் திரு.நரேந்திர மோடி பாராட்டு தெரிவித்துள்ளார். தேர்வு குறித்த விவாதத்திற்குப் பங்களிப்பு செய்துள்ள மாணவர்கள், பெற்றோர்கள், ஆசிரியர்கள் ஆகியோருக்கும் அவர் நன்றி தெரிவித்துள்ளார்.
டுவிட்டரில் பிரதமர் கூறியிருப்பதாவது;
“இந்த ஆண்டின் தேர்வு குறித்த விவாதத்திற்கு காட்டப்பட்டுள்ள ஆர்வம் சிறப்பானது. லட்சக்கணக்கானோர் தங்களின் மதிப்புமிகு கருத்துக்களையும், அனுபவங்களையும் பகிர்ந்துள்ளனர். இதற்குப் பங்களிப்பு செய்திருக்கும் அனைத்து மாணவர்கள், பெற்றோர்கள், ஆசிரியர்கள் ஆகியோருக்கு நான் நன்றி தெரிவிக்கிறேன்.
ஏப்ரல் 1 அன்று நிகழ்ச்சியை எதிர்பார்த்திருங்கள்.”
சுகாதாரம் மற்றும் குடும்ப நலத்துறை அமைச்சகம்
41.54 கோடியைக் கடந்தது இந்தியாவின் மொத்த கொவிட் தடுப்பூசி எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 41.54 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 51,36,590 முகாம்களில் 41,54,72,455 தடுப்பூசிகள் போடப்பட்டுள்ளன. கடந்த 24 மணி நேரத்தில் 34,25,446 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,03,90,687 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 36,977 பேர் புதிதாகப் பாதிக்கப்பட்டுள்ளனர். இதன் மூலம் குணமடைந்தவர்கள் விழுக்காடு 97.36 சதவீதமாக அதிகரித்துள்ளது.
கடந்த 24 மணி நேரத்தில் 42,015 பேர் தொற்றுக்கு ஆளாகியுள்ளனர்.
தொடர்ந்து 24 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,07,170 ஆக சரிந்துள்ளது. இது, நாட்டின் மொத்த பாதிப்பில் வெறும் 1.30 சதவீதமாகும்.
கடந்த 24 மணி நேரத்தில் 18,52,140 பரிசோதனைகளும், இந்தியாவில் இதுவரை மொத்தம் 44,91,93,273 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.09 சதவீதமாகவும், தினசரி தொற்று உறுதி விகிதம் 2.27 சதவீதமாகவும் இன்று பதிவாகியுள்ளது. தொடர்ந்து 30 நாட்களாக இந்த எண்ணிக்கை 3 சதவீதத்திற்குக் குறைவாகவும், 44 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737432
----
(Visitor Counter : 234
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 800 கிராம் தங்கம் பறிமுதல்
துபாயில் இருந்து 13-ந் தேதி விமானம் மூலம் சென்னை வந்த முருகன் கோவிந்தராஜூ என்ற பயணியை இடைமறித்து சென்னை விமான நிலைய சுங்கத்துறை அதிகாரிகள் சோதனையிட்டதில், 3 தங்க பிஸ்கெட்டுகள், ஒரு தங்க பெல்ட் பட்டை ஆகியவற்றை தனது பேண்ட்டில் மறைத்து எடுத்துவந்தது கண்டுபிடிக்கப்பட்டது. 580 கிராம் எடைகொண்ட இதன் மதிப்பு ரூ.25.99 லட்சமாகும்.
மற்றொரு சம்பவத்தில் துபாயில் இருந்து அதே நாளில் வந்த விமானத்தில் சோதனையிட்டதில், முன்பக்கம் இருந்த கழிப்பறையில் ஒரு தங்கச்சங்கிலி மறைத்து வைக்கப்பட்டது கண்டுபிடிக்கப்பட்டது. 220 கிராம் எடைகொண்ட அந்த தங்கச்சங்கிலியின் மதிப்பு ரூ.9.85 லட்சமாகும். இதனை பறிமுதல் செய்த அதிகாரிகள் தொடர்ந்து விசாரணை நடத்தி வருவதாக சென்னை சர்வதேச விமான நிலைய முதன்மை சுங்கத்துறை ஆணையர் எம் மேத்யூ ஜாலி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
உள்நாட்டிலேயே தயாரிக்கப்பட்ட சாதனங்கள் & கருவிகளை பாதுகாப்புத் துறை அமைச்சர் புதுதில்லியில் ராணுவத்திடம் ஒப்படைத்தார்
உள்நாட்டிலேயே தயாரிக்கப்பட்ட சாதனங்கள் & கருவிகளை பாதுகாப்புத் துறை அமைச்சர் திரு ராஜ்நாத் சிங், புதுதில்லியில் இன்று  இந்திய ராணுவத்திடம் ஒப்படைத்தார்.
எதிர்கால காலாட்படை சிப்பாய்க்கான சாதனம் , உள்ளிட்ட புதிய தலைமுறை கண்ணிவெடியான நிபுன், மேம்பட்ட திறன்கொண்ட தானியங்கி தகவல் தொடர்பு சாதனங்கள், பீரங்கிகளுக்கான மேம்படுத்தப்பட்ட குறி வைக்கும் சாதனம் மற்றும் அதிநவீன தெர்மல் இமேஜர்கள் உள்ளிட்டவை இதில் அடங்கும்.
இந்த சாதனங்கள் இந்திய ராணுவத்தின் செயல்பாட்டு ஆயத்த நிலையை மேம்படுத்தும் என திரு ராஜ்நாத் சிங் தெரிவித்துள்ளார். நவீன தொழில்நுட்பத்திலான கட்டமைப்பு வசதி மேம்பாடு, நமது ராணுவ படைகள் எதிர்கால சவால்களை எதிர்கொள்ள உதவிகரமாக இருக்கும் என்றும் அவர் கூறியுள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleseDetail.aspx?PRID=1852259
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 194.12 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 194.12 கோடிக்கும் அதிகமான  டோஸ்கள் செலுத்தப்பட்டுள்ளன. 2,47,70,416 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.44 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.73 சதவீதமாக உள்ளது. கடந்த 24 மணி நேரத்தில் 2,779 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,30,852.
இந்தியாவில் கடந்த 24 மணி நேரத்தில் 4,518 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,78,059 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.29 கோடி . வாராந்திரத் தொற்று 0.91 சதவீதமாக உள்ளது. தினசரித் தொற்று விகிதம் 1.62 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1831413
பெண்கள் மற்றும் குழந்தை நலன் அமைச்சகம்
பிரதமரின் மாத்ரு வந்தனா திட்டம் ஒரு கோடி பயனாளிகளை எட்டியுள்ளது
கருவுற்ற மற்றும் பாலூட்டும் தாய்மார்களுக்கு மத்திய அரசின் சிறப்புத் திட்டமான பிரதமரின் மாத்ரு வந்தனா திட்டம் ஒரு கோடி பயனாளிகளைக் கடந்து குறிப்பிடத்தக்க சாதனையை எட்டியுள்ளது. இந்தத் திட்டத்தின்கீழ் பயனாளிகளுக்கு வழங்கப்பட்ட தொகையின் அளவு ரூ.4,000 கோடியைத் தாண்டியுள்ளது.
கருவுற்ற பெண்களின் ஊட்டச்சத்து தேவையைப் பூர்த்தி செய்யவும், ஊதிய இழப்பில் ஒரு பகுதியை ஈடுசெய்யவும், அவர்களின் வங்கிக்கணக்கில் நேரடியாகப் பணம் செலுத்தும் திட்டமான இது 01.01.2017-ல் தொடங்கப்பட்டது. இந்தத் திட்டத்தின்கீழ் கருவுற்றப் பெண்களும், பாலூட்டும் தாய்மார்களும் மூன்று தவணைகளில் ரூ.5,000 ரொக்கப்பயன் பெறுவார்கள். தகுதியுள்ள பயனாளிகள் ஜனனி சுரக்ஷா திட்டத்தின்கீழ் ரொக்கமாக ஊக்கத்தொகையும் பெறுவார்கள். இதன்மூலம் ஒவ்வொரு மகளிருக்கும் சராசரியாக ரூ.6,000 கிடைக்கும்.
இந்தத் திட்டத்தை செயல்படுத்துவதில் மத்தியப் பிரதேசம், ஆந்திரப்பிரதேசம், இமாச்சலப்பிரதேசம், ராஜஸ்தான் மாநிலங்களும், தாத்ரா, நாகர்ஹவேலி யூனியன்பிரதேசமும் முதலிடத்தில் உள்ளன. இந்தத் திட்டம் இணைய அடிப்படையிலான மென்பொருள் பயன்பாட்டின்மூலம் மத்திய – மாநில அரசுகளால் நெருக்கமாகக் கண்காணிக்கப்படுகிறது. இந்தத் திட்டத்தின்கீழ், தமிழ்நாட்டில் 2 லட்சத்து 81 ஆயிரத்து 397 பெண்களும், புதுச்சேரி யூனியன்பிரதேசத்தில் 11 ஆயிரத்து 18 பெண்களும் பயனடைகின்றனர்.
பிரதமர் அலுவலகம்
இந்தியாவின் ஜி-20 தலைமைக்கு ஆதரவளித்த உலகத் தலைவர்களுக்கு பிரதமர் நன்றி தெரிவித்தார்
இந்தியாவின் ஜி-20 தலைமைக்கு ஆதரவு அளித்ததற்காக பிரான்ஸ் அதிபர் இம்மானுவேல் மேக்ரானுக்கு பிரதமர் திரு நரேந்திர மோடி நன்றி தெரிவித்துள்ளார்.
பிரான்ஸ் அதிபர் இம்மானுவேல் மேக்ரான் ட்வீட்டுக்கு பதிலளித்த பிரதமர் தனது ட்வீட்டில் கூறியிருப்பதாவது:
“எனது அன்பு நண்பர் @EmmanuelMacron அவர்களுக்கு நன்றி! ஒட்டுமொத்த மனித குலத்தையும் பாதிக்கும் பிரச்சினைகளில் உலகின் கவனத்தை ஒருமுகப்படுத்த நாங்கள் பணியாற்றுவதால், இந்தியாவின் G20 தலைமையின் போது உங்களுடன் நெருக்கமாக ஆலோசனை செய்ய ஆவலுடன் காத்திருக்கிறேன்.”
ஜப்பான் பிரதமர் ஃபுமியோ கிஷிடாவின் வாழ்த்து ட்வீட்டிற்கு பதிலளித்து பிரதமர் மோடி தனது ட்வீட்டில் கூறியிருப்பதாவது:
“உங்கள் ஒத்துழைப்பு முக்கியமானது. உலகளாவிய நல்வாழ்வுக்கு ஜப்பான் நிறைய பங்களித்துள்ளது மற்றும் பல்வேறு துறைகளில் ஜப்பான் கண்டுள்ள வெற்றிகளிலிருந்து உலகம் தொடர்ந்து கற்றுக்கொள்ளும் என்று நான் நம்புகிறேன். @kishida230.
இந்தியாவின் ஜி-20 தலைமைக்கு, ஸ்பெயின் பிரதமர் பெட்ரோ சான்செஸின் வாழ்த்திற்கு பதிலளித்த பிரதமர் மோடி, அவரது அன்பான வார்த்தைகளுக்கு நன்றி தெரிவித்து ட்வீட் செய்துள்ளார். அவர் தனது ட்வீட்டில் கூறியிருப்பதாவது:
“உங்கள் கனிவான பணிகளுக்கு நன்றி @sanchezcastejon அவர்களே! வரவிருக்கும் தலைமுறையினருக்கு ஒரு சிறந்த கிரகத்தை விட்டுச் செல்ல நிகழ்காலத்தின் சவால்களை எதிர்கொள்ள கூட்டாகச் செயல்படுவது குறித்த உங்கள் கருத்துக்களை முழுமையாக ஒப்புக்கொள்கிறேன்”
ஐரோப்பிய கவுன்சிலின் தலைவர் சார்லஸ் மைக்கேலின் வாழ்த்துச் செய்திக்கு நன்றி தெரிவிக்கும் விதமாக, திரு. மோடி தனது பதில் ட்வீட்டில் கூறியிருப்பதாவது:
“நன்றி @CharlesMichel அவர்களே!. உலகளாவிய நன்மதிப்பை மேம்படுத்துவதற்காக நாங்கள் கூட்டாகச் செயல்படும்போது உங்களின் தீவிரப் பங்கேற்பை எதிர்நோக்குகிறோம்.”
இந்தியாவின் ஜி-20 தலைமைக்கு அமெரிக்க அதிபர் ஜோ பிடனின் ஆதரவுக்கு பிரதமர் திரு நரேந்திர மோடி நன்றி தெரிவித்தார்.
அமெரிக்க அதிபர் ட்வீட்டுக்கு பதிலளித்த பிரதமர், தனது ட்வீட்டில் கூறியிருப்பதாவது:
“நன்றி @POTUS அவர்களே. உங்கள் மதிப்புமிக்க ஆதரவு இந்தியாவின் ஜி-20 தலைமைக்கு மேலும் பலம் அளிக்கும். ஒரு சிறந்த கிரகத்தை உருவாக்க நாம் அனைவரும் ஒன்றிணைந்து செயல்படுவது முக்கியம்.”
பாதுகாப்பு அமைச்சகம்
மேற்கு கடற்படை கட்டளை தளத்தில் புற ஊதா கிருமிநீக்கும் வசதிகள் உருவாக்கம்
தற்போது ஏற்பட்டுள்ள தேவையைச் சமாளிக்கும் வகையில் கடற்படை தளம்  புற ஊதா கிருமி நீக்கும் பகுதியை உருவாக்கியுள்ளது. இது கருவிகள், துணிகள் மற்றும் இதர பொருட்களைத் தூய்மைப்படுத்தவும், கொரோனா தொற்று பரவுவதைத் தடுக்கவும் பயன்படுத்தப்படும். ஒரு பெரிய பொது அறையை, புற ஊதா –சி ஒளிக்கான அலுமினிய விரிப்புகளுடன் கூடிய மின் ஏற்பாடுகளை உருவாக்குவதன் மூலம் புற ஊதா பகுதியாக மாற்றும் சவாலான பணிக்கு சிறந்த மதி நுட்பம் தேவையாகும்.
புற ஊதா-சி ஒளி ஸ்டெரிலைஸ் செய்யப்பட்ட பொருட்கள் மூலம் கிருமிகளை அழிக்கப் பயன்படுத்தப்படுகிறது. சார்ஸ், இன்புளூயன்சா போன்ற சுவாசத்தடை ஏற்படுத்தும் கிருமிகளை புற ஊதா-சி ஒளி அழிக்கக்கூடியது என்பதை மிகச்சிறந்த ஆராய்ச்சி முகமைகள் நடத்திய ஆய்வுகள் உறுதிப்படுத்தியுள்ளன.
-----
(Visitor Counter : 196
நிலக்கரி அமைச்சகம்
பரவனாறு நதிப் பாதையை நிரந்தரமாக மாற்றும் பணியை நெய்வேலி பழுப்பு நிலக்கரி நிறுவனம்  நிறைவு செய்தது
பரவனாறு ஆற்றுப் பாதையை நிரந்தரமாக மாற்றும் நீண்டகால மற்றும் முக்கியப் பணிகள் நேற்று  நிறைவடைந்தன. மொத்தமுள்ள 12 கி.மீ. தூரத்தில் பெரும்பகுதியான 10.5 கி.மீ. பணிகள் ஏற்கனவே முடிக்கப்பட்டுவிட்டன. எஞ்சிய 1.5 கி.மீ பகுதிக்கான பணியை 2023 ஜூலை 26 முதல் என்.எல்.சி.ஐ.எல் எடுத்துக் கொண்டது.
பரவனாறு ஆற்றின் தற்காலிக சீரமைப்பு சுரங்கம்-2-ன் முகப்பிலிருந்து வெறும் 60 மீட்டர் தொலைவில் உள்ளது. இந்த வடமேற்கு மற்றும் தெற்குப் பகுதிகளில் 100 சதுர கிலோ மீட்டருக்கும் அதிகமான நீர்ப்பிடிப்பு பகுதியிலிருந்து மழைநீரைப் பரவனாறு வெளியேற்றுகிறது. இந்தப் பகுதியில் பல கிராமங்கள் உள்ளதால், தொடர் மழையின் போது வாழ்விடங்கள் மற்றும் விவசாய நிலங்களை வெள்ளத்தில் இருந்து பாதுகாப்பது மிக முக்கியமானதாக மாறியுள்ளது. சுரங்கங்களைச் சுற்றியுள்ள கிராமங்களைப் பாதுகாக்கும் பொறுப்பையும், கடமையையும் ஏற்றுக்கொண்ட என்.எல்.சி.ஐ.எல், பரவனாறு நீர் வழியை நிரந்தரமாக மாற்றும் முக்கியமான பணியை மேற்கொண்டது.
மொத்தம் 12 கி.மீ நீளத்திற்கு பரவனாறை நிரந்தரமாக திருப்புவதற்கான பகுதியின் தோராயமான பரப்பளவு 18 ஹெக்டேர் ஆகும். ஏற்கனவே, என்.எல்.சி.ஐ.எல்., சுரங்கங்கள் மூலமும், பரவனாற்றின் நீர் மூலமும், பல ஏக்கர் நிலம் பாசன வசதி பெறுகிறது. தற்போது பரவனாறு நீர்ப்பாதையை நிரந்தரமாக மாற்றுவதன் மூலம், கூடுதலாகப் பல ஏக்கர் விவசாய நிலத்தின் பாசனத்திற்குத் தண்ணீர் கிடைக்கும். மேலும், பரவனாற்றின் தொடர்ச்சியான நீராதாரம் நிலத்தடி நீர் வளத்தை அதிகரிக்க உதவும்.
ரெயில்வே அமைச்சகம்
4400-க்கும் மேற்பட்ட கொவிட் சிகிச்சை ரயில் பெட்டிகளில் 70,000 தனிமை படுக்கை வசதிகள் உள்ளன : ரயில்வே அறிவிப்பு
கொவிட்டுக்கு எதிரான போராட்டத்தில், தேவைப்படும் இடங்களில் கொரோனா தனிமை சிகிச்சை பெட்டிகளை விரைவாக கொண்டு செல்லும் பணியில் ரயில்வேத்துறை அமைச்சகம் ஈடுபட்டுள்ளது.
4,400க்கும் மேற்பட்ட தனிமை பெட்டிகளில், சுமார் 70,000 படுக்கைகளுடன் தனிமை வார்டுகள் கிடைக்கச் செய்துள்ளதாக ரயில்வே தெரிவித்துள்ளது.
சமீபத்தில் இந்த தனிமை பெட்டிகளை நாகலாந்து மற்றும் குஜராத் அரசுகளும் கேட்டன. இதையடுத்து இந்த தனிமை ரயில் பெட்டிகள் விரைவாக கொண்டு செல்லப்பட்டு சபர்மதி, சந்த்லோதியா மற்றும் திமாபூர் ரயில் நிலையங்களில் நிறுத்தப்பட்டன.
மாநிலங்களின் கோரிக்கைப்படி, தற்போது 232 ரயில் பெட்டிகள் 4000 படுக்கைகளுடன் மாநில அரசுகளிடம் ஒப்படைக்கப்பட்டுள்ளன.
இங்கு மொத்தம் 162 பேர் சேர்க்கப்பட்டனர். 96 பேர் குணமடைந்து வீடு திரும்பினர். தற்போது கொவிட் நோயாளிகள் 66 பேர் தனிமை பெட்டிகளை பயன்படுத்தி வருகின்றனர்.
3600க்கும் மேற்பட்ட படுக்கைகள் இன்னும் காலியாக உள்ளன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1716261
தகவல் மற்றும் ஒலிபரப்பு அமைச்சகம்
மகிழ்ச்சியான வாழ்க்கையை வாழ ஒவ்வொரு மனிதருக்கும் ஆதரவு தேவைப்படுகிறது: ஐஎஃப்எஃப்ஐ திரைப்படம் ‘டானிக்’
53-வது சர்வதேச திரைப்படவிழாவில் இந்திய பனோரமா பிரிவின் வங்கமொழித் திரையிடப்படமான டானிக் திரையிடப்பட்டது. இத்திரைப்படத்தின் இயக்குநர், அவிஜித் சென், மகிழ்ச்சியான வாழ்க்கையை நடத்த ஒவ்வொரு மனிதருக்கும் ஒருவிதமான ஆதரவு தேவைப்படுகிறது என்பதே படத்தின் மையப்பொருள் என்று கூறினார். அதனால் படத்திற்கு டானிக் என்ற பெயரை தான் தேர்ந்தெடுத்ததாக அவர் தெரிவித்தார்.
கோவாவில் டேபிள் டாக்ஸ் நிகழ்ச்சியில் கலந்து கொண்ட அவர், வயது முதிர்ந்த தந்தைக்கும், அவரது மகனுக்கும் இடையிலான உறவை இப்படம் சித்தரிப்பதாகத் தெரிவித்தார். படத்தில் நடித்த நடிகர் தேவ், தற்கால தலைமுறையைச் சேர்ந்தவர்கள், அதீத பாதுகாப்பு உணர்வைக் கொண்டிருப்பதுடன் தங்களது பெற்றோரின் ஆசைகள், கனவுகள், விருப்பங்களைக் கண்டு கொள்ளாதவர்களாக உள்ளனர் என்று கூறினார்.
இத்திரைப்படம் பெருந்தொற்றுக்கு பின்பு கடந்த ஆண்டு வெளியிடப்பட்டு திரையரங்குகளில் தொடர்ந்து 111 நாட்களாக வெற்றி நடை போட்டதாக அவர் கூறினார்.
திரைப்படம் பற்றி:
ஜலாதர் சென், ஓய்வு பெற்ற பணியாளர். அவர் தனது 70 வயதைக் கடந்து, மனைவி, மகன், மருமகள், பேத்தி ஆகியோருடன் வசித்து வருகிறார். அதிகாரம் மிக்க, அனைத்திலும் உரிமை பாராட்டும் மகனின் செயல்பாடுகள், குடும்பத்துக்குள் சிக்கலை ஏற்படுத்துகிறது. வெளிநாட்டுப் பயணத்திற்கு திட்டமிட்ட ஜலாதர், டானிக் என்ற பெயரைக் கொண்ட பயண முகவரை சந்திக்கிறார். அவர் ஜலாதரின் வாழ்க்கையை அதிசயத்தை ஏற்படுத்துகிறார்.வெளிநாட்டுப் பயணம் ரத்தாகிவிட, ஜலாதரும் அவரது மனைவியும் மகனிடம் சொல்லிக் கொள்ளாமல் டார்ஜிலிங் செல்கின்றனர். அங்கு ஜலாதருக்கு சுகவீனம் ஏற்படுகிறது.
----
AP/PKV/KPG/KRS
(Visitor Counter : 97
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில் நிறுவனங்களில் பசுமை தொழில்நுட்பம்
குறு, சிறு மற்றும் நடுத்தரத் தொழில் நிறுவனங்கள் அமைச்சகம், நிறுவனங்களின் போட்டித்திறனை மேம்படுத்தி, வெளிநாட்டு சந்தைகளில் போட்டியிடும் வகையில், எம்.எஸ்.எம்.இ., சாம்பியன்ஸ் திட்டத்தை செயல்படுத்தி வருகிறது. எம்.எஸ்.எம்.இ நிலையான சான்றிதழ் திட்டம் எம்.எஸ்.எம்.இ சாம்பியன்ஸ் திட்டத்தின் கீழ் பூஜ்ஜிய விளைவு தீர்வு / மாசு கட்டுப்பாட்டு நடவடிக்கைகள் / தூய்மையான தொழில்நுட்பத்தை நோக்கி நகர்வதற்கான தொழில்நுட்ப மேம்பாட்டிற்கான நிதி உதவியை வழங்குகிறது.
குறு, சிறு மற்றும் நடுத்தரத் தொழில் நிறுவனங்கள் அமைச்சகம் சிறு, குறு மற்றும் நடுத்தரத் தொழில் நிறுவனங்களில் புதுமை மற்றும் தொழில்முனைவை ஊக்குவிக்க பல்வேறு முயற்சிகளை மேற்கொண்டுள்ளது. எம்.எஸ்.எம்.இ புத்தாக்கத் திட்டம், தொழில்முனைவோர் மற்றும் திறன் மேம்பாட்டுத் திட்டம் மற்றும் நாட்டில் உள்ள எம்.எஸ்.எம்.இ.களின் சுயதொழில் அல்லது தொழில்முனைவோர் மூலம் அதிக வேலைவாய்ப்பை உருவாக்க பிரதமரின் வேலைவாய்ப்பு உருவாக்கும் திட்டம் ஆகியவை இதில் அடங்கும்.
இத்தகவலை மத்திய குறு, சிறு மற்றும் நடுத்தரத் தொழில்கள் துறை இணையமைச்சர் பானு பிரதாப் சிங் வர்மா மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
உலக யானை தினத்தை முன்னிட்டு யானைகளை பாதுகாக்கும் முயற்சிகளுக்கு பிரதமர் பாராட்டு
கடந்த 8 ஆண்டுகளில் யானைகளின் எண்ணிக்கை அதிகரித்திருப்பது குறித்து பிரதமர் மகிழ்ச்சி வெளியிட்டார்
உலக யானைகள் தினத்தை முன்னிட்டு யானைகளை பாதுகாக்கும் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார். கடந்த 8 ஆண்டுகளில் யானைகளின் எண்ணிக்கை அதிகரித்திருப்பது குறித்து, பிரதமர் மகிழ்ச்சி வெளியிட்டுள்ளார்.
பிரதமர் வெளியிட்டுள்ள தொடர் டுவிட்டர் பதிவில் கூறியிருப்பதாவது:-
‘உலக யானை தினத்தில், யானைகளை பாதுகாக்கும் நமது உறுதிப்பாட்டை வலியுறுத்துகிறேன். ஆசிய யானைகளில் 60 சதவீதத்தை இந்தியா கொண்டுவந்துள்ளது குறித்து, நீங்கள் மகிழ்ச்சியடையலாம். கடந்த 8 ஆண்டுகளில் யானைகளின் எண்ணிக்கை அதிகரித்துள்ளது. யானைகள் பாதுகாப்பில், ஈடுபட்டுள்ள அனைவரையும் நான் பாராட்டுகிறேன்.”
“யானைகள் பாதுகாப்பில் வெற்றியை, மனிதர்களுக்கும், விலங்குகளுக்கும் இடையிலான மோதலை குறைக்கும் பெரும் முயற்சிகள் இந்தியாவில் மேற்கொள்ளப்படுவதுடன், பொருத்திப்பார்க்கவேண்டும். சுற்றுச்சூழல் மீதான ஆர்வத்தை வலுப்படுத்துவதில், உள்ளூர் சமுதாயத்தினரையும், அவர்களது பாரம்பரிய ஞானத்தையும் ஒருங்கிணைக்க வேண்டும்.
சிறுபான்மையினர் நலன் அமைச்சகம்
சிறுபான்மை சமுதாயத்தினருக்கு ப்ரீ மெட்ரிக் மற்றும் போஸ்ட் மெட்ரிக் கல்வி உதவித் தொகை
ஆறு சிறுபான்மையின சமுதாயங்களான, பவுத்த, கிறிஸ்தவ, ஜைன, இஸ்லாமிய, பார்சி மற்றும் சீக்கிய சமுதாயத்தைச் சேர்ந்த பொருளாதார ரீதியாக நலிவடைந்த மாணவர்களுக்கு கல்வி அதிகாரமளிக்கும் நோக்கில், மெட்ரிக் படிப்புக்கு முந்தைய மற்றும் பிந்தைய படிப்புகளுக்கு மத்திய சிறுபான்மையினர் நலத்துறை, கல்வி உதவித் தொகைகளை வழங்கி வருகிறது.
2014 – 15 முதல் 5.1 கோடிக்கு மேற்பட்ட கல்வி உதவித் தொகைகள், தேசிய கல்வி உதவித் தொகை இணைய தளம் வாயிலாக, நேரடி பரிமாற்ற திட்டத்தின் மூலம் வழங்கப்பட்டுள்ளது. இவர்களின் 52%-க்கு மேற்பட்ட பயனாளிகள் பெண்கள் ஆவர்.
2018-19 முதல் 2020-21 வரையிலான 3 ஆண்டு காலத்தில் மட்டும் ஒருகோடியே 85 லட்சத்து 79 ஆயிரத்து 345 விண்ணப்பங்களுக்கு கல்வி உதவித் தொகை வழங்க ஒப்புதல் அளிக்கப்பட்டுள்ளதாக மாநிலங்களவையில் கேள்வி ஒன்றுக்கு எழுத்து மூலம் பதிலளித்த மத்திய சிறுபான்மையினர் நலத் துறை அமைச்சர் திரு முக்தார் அப்பாஸ் நக்வி தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783439
•••••••••••••••
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
தேசிய போலியோ சொட்டு மருந்து தினம் 2021 ஜனவரி 31ம் தேதிக்கு மாற்றம்: குடியரசுத் தலைவர் தொடங்கி வைக்கிறார்
நாடு தழுவிய மிகப் பெரிய கொவிட்-19 தடுப்பூசி திட்டம் மாண்பு மிகு பிரதமரால் 2021, ஜனவரி 16ம் தேதி தொடங்கி வைக்கப்படுகிறது. இது உலகின் மிகப் பெரிய தடுப்பூசித் திட்டமாக இருக்கும். இதனால், தேசிய போலியோ சொட்டு மருந்து தினத்தை, மத்திய சுகாதார மற்றும் குடும்ப நலத்துறை அமைச்சகம், குடியரசுத் தலைவர் அலுவலகத்துடன் கலந்தாலோசித்து, 2021 ஜனவரி 31ம் தேதிக்கு மாற்றியுள்ளது.
இந்த தேசிய போலியோ சொட்டு மருந்து தினத்தை, மாண்பு மிகு குடியரசுத் தலைவர், குடியரசுத் தலைவர் மாளிகையில் 2021 ஜனவரி 30ம் தேதி அன்று காலை 11.45 மணிக்கு, சில குழந்தைகளுக்கு போலியோ சொட்டு மருந்து கொடுத்து தொடங்கி வைப்பார்.
கொவிட் மேலாண்மை மற்றும் தடுப்பூசி சேவைகளும், கொவிட் அல்லாத அத்தியாவசிய சுகாதார சேவைகளும் ஒன்றுக்கொன்று பாதிப்பை ஏற்படுத்தாமல் இணைந்து செயல்படுவதை உறுதி செய்வதற்காக, மத்திய சுகாதாரத்துறை அமைச்சகத்தின் கொள்கைக்கு இணங்க இந்த முடிவு எடுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1688474
------
(